JayJayThrowThrow/commonwealth-wiki-mix huggingface dataset:
వజ్రం

వజ్రం (ఆంగ్లం: Diamond) (ప్రాచీన గ్రీకు భాష αδάμας – adámas "విడదీయలేనిది") ఒక ఖరీదైన నవరత్నాలలో ఒకటి. ఇది స్ఫటిక రూప ఘన పదార్థం. ఇది కర్బన రూపాంతరాలలో ఒకటి. ఇవి లోతైన నేల మాళిగలో అత్యధిక ఉష్ణోగ్రత, పీడనాల వద్ద ఘనీభవించిన కార్బన్ అణువుల నుంచి ఏర్పడుతాయి. సృష్టిలో లభించే అత్యంత కఠినమైన పదార్థాలలో ఒకటి. వజ్రాన్ని వజ్రంతో కోయాలన్న సామెత జగద్వితమే. ఈ కాఠిన్యం దీనీలో కల కర్బన పరమాణువుల ప్రత్యేక అమరిక వల్ల సంక్రమిస్తుంది. దీని తరువాత అత్యంత కఠినమైన పదార్థమైన కోరండం కన్నా ఇది నాలుగు రెట్లు గట్టిదైనది..దాని గట్టిదనం వల్లను, దానికి గల కాంతి పరావర్తన ధర్మం వల్లను ఇది అత్యంత ఖరీదైన రత్నముగా గుర్తింపబడింది. కొద్దిపాటి మలినాలైన బోరాన్, నత్రజని లను మినహాయిస్తే వజ్రం మొత్తం కర్బన పరమాణువులచే నిర్మితమై ఉంటుంది.. మొట్ట మొదటి వజ్రాలు భారతదేశంలో,, బోర్నియాలో లభ్యమైనట్లు చరిత్ర చెపుతోంది..చారిత్రక ప్రసిద్ధి గాంచిన వజ్రాలన్నీ భారతదేశానికి చెందినవే. వీటిలో కోహినూర్ వజ్రం అత్యంత ప్రాధాన్యత కలిగినది. 1867లో దక్షిణాఫ్రికాలో కనుగొనబడ్డ ఒక రాయి వజ్రంగా తేలడంతో కొన్ని సంవత్సరాల తర్వాత నదులలోనూ కొన్ని నేలల్లోనూ వీటికోసం వెదుకులాట ప్రారంభమైంది. బోత్స్వానా, నమీబియా, కెనడా, దక్షిణాఫ్రికా దేశాలు వజ్రాలను ఉత్పత్తి చేయడంలో ముందున్నాయి.
లక్షణాలు

* దీని సాంద్రత 3.51 గ్రా/సెం.మీ3
* దీని వక్రీభవన గుణకం 2.41
* దీనిని ప్రయోగశాలలో తయారుచేయుట కష్టం
* వజ్రము ఏ ద్రావణి లోనూ కరుగదు.
* ఇది అథమ ఉష్ణ వాహకం., అథమ విద్యుద్వాహకం.
* ఇది అమ్లాలతో గాని క్షారాలతో గాని ప్రభావితం కాదు.
* దీనిని గాజును కోయటానికి ఉపయోగిస్తారు.
నిర్మాణం

వజ్రంలో కార్బన్ పరమాణువులు చతుర్ముఖీయ నిర్మానములో ఏర్పాటై ఉన్నాయి. ఇందు ప్రతి పరమాణువు నాలుగు ఇతర కార్బన్ పరమాణువులతో సమయోజనీయ బంధము ద్వారా కలపబడియున్నది. దీన్ని అనేక మైన పంజరము వంటి నిర్మానములు గల స్థూల అణువుగా గుర్తించవచ్చు. ఈ నిర్మాణము పగలగొట్టడానికి కష్టతరమైనది, అత్యంత తక్కువ ఘనపరిమాణము కలది. C-C బంధ దూరము 1.54 A0 కాగా బంధ కోణం 1090 28'
]
సంస్కృతి

* వజ్రాసనం: యోగాసనాలలో ఒక ముఖ్యమైన ఆసనం.
* వజ్రాయుధం: దేవతలకు రాజైన దేవేంద్రుని ఆయుధం.
* వజ్రోత్సవం: ఒక సంస్థకు అరవై సంవత్సరాలు నిండినప్పుడు చేసుకొనే ఉత్సవం.
మూలాలు

వర్గం:నవరత్నాలు
వర్గం:రసాయన శాస్త్రం
వర్గం:భౌతిక శాస్త్రం
వర్గం:వజ్రాలు
వజ్రాయుధం (సినిమా)

వజ్రాయుధం1985 లో వచ్చిన యాక్షన్ చిత్రం. కె. రాఘవేంద్ర రావు దర్శకత్వంలో లక్ష్మి ఫిలింస్ డివిజన్ పతాకంపై కె లింగమూర్తి నిర్మించాడు. పరుచూరి సోదరులు దీని రచయితలు. ఘట్టమనేని కృష్ణ, శ్రీదేవి కపూర్ ప్రధాన పాత్రల్లో నటించారు. ఈ చిత్రానికి చక్రవర్తి సంగీతం అందించాడు. ఈ చిత్రం బాక్సాఫీస్ వద్ద బ్లాక్ బస్టర్గా నమోదైంది
నటవర్గం
పాటలు

#సన్నజాజి పక్కమీద సంకురాత్రి
#అద్దంకి చీరలో ముద్దొచ్చేచిన్నది
#కృష్ణమ్మ పెన్నమ్మ పెనవేసుకున్నట్టు
#ఆ బుగ్గమీద గోరుగిచ్చుడేందబ్బా
మూలాలు


వర్గం:ఘట్టమనేని కృష్ణ నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:నూతన్ ప్రసాద్ నటించిన సినిమాలు
వర్గం:సత్యనారాయణ నటించిన సినిమాలు
వర్గం:రావు గోపాలరావు నటించిన సినిమాలు
వర్గం:శ్రీదేవి నటించిన సినిమాలు
వాలుజెడ తోలు బెల్టు

వాలుజడ తోలుబెల్టు 1992 లో వచ్చిన తెలుగు కామెడీ చిత్రం. MRC మూవీ క్రియేషన్స్ పతాకంపై, విజయ బాపినేడు దర్శకత్వంలో గుత్తా మధుసూదన రావు నిర్మించాడు. ఇందులో రాజేంద్ర ప్రసాద్, కనక నటించారు. ప్రసన్న స్వరాజ్ సంగీతం సమకూర్చారు. ఈ చిత్రం 1990 నాటి మలయాళం సినిమా నన్మా నిరంజవన్ శ్రీనివాసన్కు రీమేక్.
కథ

ఈ చిత్రం ఒక గ్రామంలో ఆనందంగా జీవనం గడుపుతున్న అమాయకుడైన అచ్చారావు (రాజేంద్ర ప్రసాద్) తో ప్రారంభమవుతుంది. అతను కానిస్టేబుల్ ఉద్యోగం సంపాదిస్తాడు. దుర్మార్గుడైన స్టేషన్ SI (వల్లభనేని జనార్ధన్) వద్ద బాధ్యతలు స్వీకరిస్తాడు. ఇక్కడ, వారి హెడ్ కానిస్టేబుల్ (పిఎల్ నారాయణ) అచ్చారావు స్నేహపూర్వక స్వభావాన్ని ప్రేమిస్తాడు. అతనికి తన ఇంట్లో ఆశ్రయ మిస్తాడు. అతని కుమార్తె సీత (కనక) అచ్చారావును ప్రేమిస్తుంది. ఇంతలో, అతి తక్కువ ధరకు గృహోపకరణాలను అమ్మే సంస్థ ఒకటి ఆ పట్టణంలో కొత్త పథకం ప్రారంభిస్తుంది. కంపెనీ ఏజెంట్ పీటర్ (సాయి కుమార్) ప్రజల నుండి ముందస్తుగా భారీ మొత్తాలను సేకరిస్తాడు. ఆ తరువాత, ఆ కంపెనీ బోర్డు తిప్పేస్తుంది. సంస్థ యజమాని కుమారుడు డబ్బుతో తప్పించుకోవడానికి ప్రయత్నించినపుడూ పీటర్ అతణ్ణి అడ్డుకుంటాడు. ఆ గొడవలో, అనుకోకుండా, అతను పీటర్ చేతిలో చనిపోతాడు. SI అతన్ని అదుపులోకి తీసుకొని భయంకరంగా హింసిస్తాడు. అచ్చారావు పీటర్ పట్ల చూపిన సానుభూతిని వాడుకుని తప్పించుకుని పారిపోతాడు. అచ్చారావును రక్షించడానికి, హెడ్ కానిస్టేబుల్ ఆ తప్పును తనపై వేసుకుంటాడు.

తనపై వచ్చిన నిందను బాపుకోడానికి అచ్చారావు, సీతతో పాటు పీటర్‌ను పట్టుకోవటానికి బయల్దేరుతాడు. అచ్చారావు, పీటర్ల‌ను తన ముందు హాజరు పరచాలని జిల్లా ఎస్పీ (కోట శంకర్ రావు) ఎస్‌ఐని ఆదేశిస్తాడు. సమాంతరంగా, కంపెనీ యజమాని (ఎంఎస్ గోపీనాథ్) వారిని చంపేయమని చెప్పి SI ని కొనేస్తాడు. ఆ ప్రక్రియలో, అచ్చారావు తన తల్లిని (రాధా కుమారి) కలుస్తాడు. పీటర్ భార్య (శైలజ) అనారోగ్యంతో చావుబతుకుల్లో ఉందని తెలుసుకుంటాడు. దీనిపై ఆందోళన చెందిన అచ్చారావు వారిని జాగ్రత్తగా చూసుకుంటాడు. పీటర్ ఆచూకీ కనుగొని అతన్ని భార్యతో కలుపుతాడు. ఆ తరువాత, పీటర్ పోలీసులకు లొంగిపోతాడు. అదే సమయంలో అచ్చారావు, కంపెనీ యజమాని అదుపులోకి వెళ్తాడు. వారిద్దరూ అచ్చా రావు, పీటర్ ల‌ను చంపడానికి ప్రయత్నిస్తారు. కాని అచ్చారావు అడ్డు తొలగించుకుని పీటర్ వైపు పరుగెత్తుతాడు. ఆ సమయానికి, SI పీటర్‌ను చంపి, అచ్చారావును కూడా చంపడానికి ప్రయత్నిస్తాడు. అదృష్టవశాత్తూ, ఎస్పీ దీనిని చూసి, ఎస్‌ఐని పడగొడతాడు. చివరగా, అచ్చారావుకు ఎస్‌ఐగా పదోన్నతి లభిస్తుంది. అచ్చారావు, సీతల పెళ్ళితో సినిమా ముగుస్తుంది.
నటవర్గం

*గద్దె రాజేంద్ర ప్రసాద్
*కనక
*వల్లభనేని జనార్దన్
*ఎం.ఎస్. గోపీనాథ్
*పి.ఎల్.నారాయణ
*సాయికుమార్
*నూతన్ ప్రసాద్
*బ్రహ్మానందం
*బాబూ మోహన్
*కోట శంకరరావు
*అనంత్
*చిట్టిబాబు
*పొట్టి ప్రసాద్
*కళ్ళు చిదంబరం
*వరలక్ష్మి
*రాధాకుమారి
*నిర్మలమ్మ
దమ్

అన్నుజ

శైలజ

ఐరన్ లెగ్ శాస్త్రి

కల్పనారాయ్.
సాంకేతిక వర్గం

* కళ: ఎపి రాజు
* నృత్యాలు: తారా, శివ సుబ్రహ్మణ్యం, ప్రమీలా
* స్టిల్స్: జి. నారాయణరావు
* పోరాటాలు: విక్కీ
* స్క్రిప్ట్: ఎంవివిఎస్ బాబు రావు
* సంభాషణలు: వి. ఆనంద శంకరం
* సాహిత్యం: భువన చంద్ర
* నేపథ్య గానం: ఎస్పీ బాలూ, చిత్ర, మాల్గాడి శుభా
* సంగీతం: ప్రసన్న సర్రాజ్
* కూర్పు: త్రినాథ్
* ఛాయాగ్రహణం: బాబు
* నిర్మాత: గుత్తా మధుసూదనరావు
* కథ - చిత్రానువాదం - దర్శకుడు: విజయ బాపినేడు
* బ్యానర్: MRC మూవీ క్రియేషన్స్
* విడుదల తేదీ: 1992 ఫిబ్రవరి 21
పాటలు
మూలాలు


వర్గం:రాజేంద్ర ప్రసాద్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:నూతన్ ప్రసాద్ నటించిన సినిమాలు
వర్గం:పొట్టి ప్రసాద్ నటించిన సినిమాలు
వర్గం:కోట శంకరరావు నటించిన సినిమాలు
వర్గం:నిర్మలమ్మ నటించిన సినిమాలు
వంశ గౌరవం

వంశ గౌరవం 1982 ఫిబ్రవరి 12న విడుదలైన 135 నిమిషాల నిడివి గల తెలుగు సినిమా. అభినయ ఆర్ట్ క్రియేషన్స్ బ్యానర్ కింద జాగర్లమూడి ఆదినారాయణరావు, రావి ఆంజనేయులు నిర్మించిన ఈ సినిమాకు ఎన్. రవీంద్రరెడ్డి దర్శకత్వం వహించాడు. శోభన్ బాబు, సుజాత జయకర్, విజయశాంతి లు ప్రధాన తారాగణంగా నటిందిన ఈ సినిమాకు కె.చక్రవర్తి సంగీతాన్నందించాడు.
తారాగణం

* శోభన్ బాబు
* సుజాత జయకర్
* విజయశాంతి
* గీత
* భానుచందర్
* కైకాల సత్యనారాయణ
* అల్లు రామలింగయ్య
* జె.వి.రమణమూర్తి
* రాజా
* ఝాన్సీ
* పిఆర్ వరలక్ష్మి
* టమోటో లక్ష్మి
* గిరిజారాణీ
* మల్లికార్జున్ రావు
* సంగీత కుమార్
* బేబీ జయశాంతి
* బేబీ బబిత
* బేబీ వందన
* బేబీ సంగీత
* డబ్బింగ్ జానకి
సాంకేతిక వర్గం

* సమర్పించినవారు: దుర్గా ప్రసాద్ ఎల్లూరి;
* సహ నిర్మాత: జె. అక్కిరేడ్డి
* సాహిత్యం: వెటూరి
* సంగీతం: చక్రవర్తి
* ఛాయాగ్రహణం: వెంకట్
* ఎడిటింగ్: కంద స్వామి
* నిర్మాతలు: జగర్లముడి ఆదినారాయణ రావు, రవి అంజనేయులు
* ప్రెజెంటర్: ఏలూరి దుర్గా ప్రసాద్
* దర్శకుడు: ఎన్.రవీంద్రరెడ్డి
* బ్యానర్: అభినవ ఆర్ట్ క్రియేషన్స్
పాటల జాబితా

1.ఎక్కడో దూరాన ఉంటే తల్లి దివినుంచి మళ్ళీ, రచన: వేటూరి సుందరరామమూర్తి, గానం.శ్రీపతి పండితారాద్యుల బాలసుబ్రహ్మణ్యం,

2.ఎదలో తుమ్మెద రుూoకారం ఎదిగి కమ్మని , రచన, వేటూరి , గానం.ఎస్ పి బాలసుబ్రహ్మణ్యం, శిష్ట్లా జానకి

3.నా శశి నీవేనా నాఆశలు నిజమేనా, రచన: వేటూరి, గానం.ఎస్ పి బాలసుబ్రహ్మణ్యం, శిష్ట్లా జానకి

4 .నీ మోవి సోకనీరా నిరుపేద పిల్లనగ్రోవినిరా, రచన: వేటూరి, గానం.ఎస్.జానకి, వాణి జయరాం కోరస్

5.పాలు కావాలా పండు కావాలా లాల పోయాల , రచన: వేటూరి, గానం.ఎస్ పి బాలసుబ్రహ్మణ్యం, పి సుశీల

6.పాలు కావాలా పండు కావాలా లాల పోయాల, రచన: వేటూరి, గానం.పులపాక సుశీల .
మూలాలు

2.ఘంటసాల గళామృతము, కొల్లూరి భాస్కరరావు బ్లాగ్.
బాహ్య లంకెలు

*

వర్గం:శోభన్ బాబు నటించిన సినిమాలు
వర్గం:గీత నటించిన సినిమాలు
వర్గం:సుజాత నటించిన సినిమాలు
వర్గం:విజయశాంతి నటించిన సినిమాలు
వర్గం:భానుచందర్ నటించిన సినిమాలు
వర్గం:సత్యనారాయణ నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:మల్లికార్జునరావు నటించిన సినిమాలు
వంశవృక్షం (సినిమా)

వంశవృక్షం 1980 లో విడుదలైన తెలుగు చిత్రం . వంశీకృష్ణ మూవీస్ నిర్మించిన ఈ సినిమాకి బాపు దర్శకుడు కాగా, సంగీతం కె వి మహదేవన్ అందించారు. ప్రధాన పాత్రలో జె. వి . సోమయాజులు, అనిల్ కపూర్, జ్యోతి, ముక్కామల, కాంతారావు నటించారు.
తారాగణం

*జె.వి. సోమయాజులు
*అనిల్ కపూర్
*జ్యొతి
*ముక్కామల
*కాంతారావు
సాంకేతిక బృందం

* దర్శకత్వం – బాపు
*కథ (నవల) – ఎస్.ఎల్.బైరప్ప
* కూర్పు – ముళ్ళపూడి వెంకటరమణ
* మాటలు – ముళ్ళపూడి వెంకటరమణ
సంగీతం
బయటి లింకులు

* https://web.archive.org/web/20081021070412/http://navatarangam.com/2008/10/our-films-bapu-6/
*
* రాగా.కాం లొ వంశవృక్షం పాటలు

వర్గం:ముక్కామల నటించిన సినిమాలు
వర్గం:1980 తెలుగు సినిమాలు
వంశానికొక్కడు

వంశానికొక్కడు 1996 లో శరత్ దర్శకత్వంలో విడుదలైన సినిమా. ఇందులో బాలకృష్ణ, ఆమని, రమ్యకృష్ణ ముఖ్యపాత్రల్లో నటించారు. శ్రీదేవి మూవీస్ బ్యానర్‌లో శివలెంక కృష్ణ ప్రసాద్ నిర్మించాడు. కోటి సంగీతం సమకూర్చాడు. ఈ చిత్రం బాక్సాఫీస్ వద్ద హిట్‌గా నమోదైంది.
తారాగణం

* బాలకృష్ణ
* ఆమని
* రమ్యకృష్ణ
* జయంతి
* కైకాల సత్యనారాయణ
* కోట శ్రీనివాసరావు
* బ్రహ్మానందం
* తనికెళ్ళ భరణి
* మల్లికార్జునరావు
* బాబూ మోహన్
* తమ్మారెడ్డి చలపతిరావు
* రాజా రవీంద్ర
* కోట శంకరరావు
* శివాజీ రాజా
* అన్నపూర్ణ
* వై విజయ
పాటల జాబితా

సరదాగా సమయం , రచన సిరివెన్నెల సీతారామశాస్త్రి గానం.ఎస్ పి బాలసుబ్రహ్మణ్యం

దండాలో దండమండి, రచన: భువన చంద్ర, గానం. ఎస్ పి బాలసుబ్రహ్మణ్యం, కె ఎస్ చిత్ర

వలచి వలచి వస్తాయనా, రచన:వేటూరి సుందర రామమూర్తి, గానం. ఎస్ పి బాలసుబ్రహ్మణ్యం, కె ఎస్ చిత్ర

అబ్బ దాని సోకు తళుకు , రచన: వేటూరి సుందర రామమూర్తి , గానం.ఎస్ పి బాలసుబ్రహ్మణ్యం, కె ఎస్ చిత్ర

ప్రియా మహాశయా , రచన: వేటూరి సుందర రామమూర్తి గానం.ఎస్ పి బాలసుబ్రహ్మణ్యం, కె ఎస్ చిత్ర

ఓయబ్బ నీ వాలు కళ్ళు , రచన: భువన చంద్ర, గానం.ఎస్ పి బాలసుబ్రహ్మణ్యం, కె ఎస్ చిత్ర .
మూలాలు

వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:కోట శంకరరావు నటించిన సినిమాలు
వంశీ

వంశీ తెలుగు సినిమా దర్శకుడు, రచయిత. అసలు పేరు నల్లమిల్లి భామిరెడ్డి .ఈయన సినిమాల కథలు సహజంగా ఉంటూ పల్లె అందాలను ఆవిష్కరిస్తుంటాయి.
బాల్యం

వంశీ తూర్పు గోదావరి జిల్లా, రామచంద్రపురం దగ్గరలో ఉన్న పసలపూడి అనే గ్రామంలో 1956, నవంబరు 20 న పుట్టి అక్కడే పెరిగాడు. ప్రాథమిక విద్యను అక్కడే పూర్తి చేశాడు.
కెరీర్

తెలుగు సినీ చరిత్రలో ఆణిముత్యమైన శంకరాభరణం సినిమాకు వంశీ సహాయ దర్శకుడిగా వ్యవహరించాడు. దర్శకుడిగా ఆయన మొదటి సినిమా 1982లో చిరంజీవి, సుహాసిని, రాజేంద్ర ప్రసాద్ ప్రధాన పాత్రధారులుగా నటించిన మంచు పల్లకి అనే సినిమా. ఈ సినిమాకు యండమూరి వీరేంద్రనాథ్ రచయిత. యండమూరి, చిరంజీవి కలయికలో వచ్చిన తొలి చిత్రం ఇదే కావడం విశేషం.

1984లో ఆయన రూపొందించిన సితార సినిమా విమర్శకుల మన్ననలనందుకుంది. ఇదే సినిమాతో భానుప్రియ తెలుగు సినిమాకు కథానాయికగా పరిచయమైంది. ఆయన రూపొందించిన చాలా వరకు సినిమాలకు ఇళయరాజా సంగీత దర్శకత్వం వహించాడు.

వంశీ దర్శకత్వం వహించిన అనేక తెలుగు సినిమాలలో ప్రస్పుటంగా కనిపించే అంశములు కామెడీ, తెలుగువారి వ్యావహారిక పద్ధతులు. గోదావరి పట్ల వంశీకి వున్న ప్రేమ అంతా ఇంతా కానిది. ఆయన ప్రతి సినిమాలో ఏదో ఒక పాత్ర గోదావరి జిల్లాతో సబంధముండి వుంటుంది.
అవార్డుల సినిమాలు

* సితార
* మంచుపల్లకీ
వంశీ సినిమాల జాబితా

# మంచు పల్లకి
# ఆలాపన
# అన్వేషణ
# సితార
# లేడీస్ టైలర్
#ప్రేమించు పెళ్ళాడు
# డిటెక్టివ్ నారద
# లాయర్ సుహాసిని
#మహర్షి
# చెట్టుకింద ప్లీడరు
# స్వర కల్పన
#శ్రీ కనకమహలక్ష్మి రికార్డింగ్ డాన్స్ ట్రూప్
# ఏప్రిల్ 1 విడుదల
# లింగబాబు లవ్ స్టోరి
# జోకర్
# నీకు 16 నాకు 18
# ప్రేమ ‍‍& కో
#వైఫ్ ఆఫ్ వి.వరప్రసాద్
# అవును వాళ్ళిద్దరు ఇష్టపడ్డారు
# దొంగ రాముడు అండ్ పార్టి
# కొంచెం టచ్ లో ఉంటే చెబుతాను
# అనుమానాస్పదం
# గోపి గోపిక గోదావరి
#సరదాగా కాసేపు
#తను మొన్నే వెళ్లిపోయింది (2013)
#ఫ్యాషన్ డిజైనర్ సన్ ఆఫ్ లేడీస్ టైలర్ (2017)
రచనలు

*మా పసలపూడి కథలు
* రవ్వలకొండ
* గాలికొండాపురం రైల్వే గేట్
* మా దిగువ గోదావరి కథలు
* ఆకుపచ్చని జ్ఞాపకం
* వంశీకి నచ్చిన కథలు
*ఆనాటి వాన చినుకులు
* గోకులంలో రాధ
* మంచు పల్లకి
* వెన్నెల బొమ్మ
* వెండితెర నవలలు
ప్రభావాలు

వంశీపై తెలుగు, తమిళ సినీదర్శకులు, సాంకేతిక నిపుణులు బాపు, భారతీరాజా, విశ్వనాథ్, బాలచందర్, పుట్టణ్ణకణగాళ్, ఇళయరాజాల ప్రభావం ఉంది. తాను దర్శకుణ్ణి కావడానికి వీరి ప్రభావమే కారణమని, వీరు తనకు గురువులని పేర్కొంటారు. ఆయన మిస్టరీ సినిమాలపై సుప్రసిద్ధ ఆంగ్ల దర్శకుడు, మాస్టర్ ఆఫ్ సస్పెన్స్‌గా పేరుపొందిన ఆల్‍ఫ్రెడ్ హిచ్‌కాక్ ప్రభావం ఉంది.
మూలాలు

వర్గం:తెలుగు సినిమా దర్శకులు
వర్గం:తెలుగు సినిమా సంగీత దర్శకులు
వర్గం:1956 జననాలు
వర్గం:జీవిస్తున్న ప్రజలు
వర్గం:తూర్పు గోదావరి జిల్లా సినిమా దర్శకులు
వర్గం:తూర్పు గోదావరి జిల్లా రచయితలు
వర్గం:పేరు మార్చుకున్న ఆంధ్రప్రదేశ్ వ్యక్తులు
వంశోద్ధారకుడు (2000 సినిమా)

వంశోద్ధారకుడు 2000 లో విడుదలైన తెలుగు చిత్రం. గాయత్రి ఫిల్మ్స్ పతాకంపై, శరత్ దర్శకత్వంలో ఎంఎస్ రెడ్డి నిర్మించాడు. నందమూరి బాలకృష్ణ, రమ్య కృష్ణ, సాక్షి శివానంద్, కృష్ణంరాజు ప్రధాన పాత్రలు పోషించారు. కోటి సంగీతం కూర్చాడు .
కథ

సూర్యం ( నందమూరి బాలకృష్ణ ) స్థానిక కళాశాలలో డ్రిల్లు మాస్టరు. తల్లి వరలక్ష్మి ( రాధిక ) తో నివసిస్తున్నాడు. సూర్యం పనిచేసే కళాశాల సుదర్శన రావు ( చరణ్ రాజ్ ) అనే పారిశ్రామికవేత్తకు చెందినది. సుదర్శన్ రావు పెద్ద వ్యాపారవేత్త అయిన రాజాగారికి (కృష్ణంరాజు ) బావమరిది. రాజాగారికి ఇద్దరు కుమారులు, ఆనంద్ (బ్రహ్మాజీ ), అశోక్ (రవి బాబు). సుదర్శనరావుకు కుమారుడూ శ్రీకాంత్ ( శ్రీహరి ), కుమార్తె సురేఖ ( సాక్షి శివానంద్ ) ఉన్నారు. సురేఖ తమ కాలేజీలోనే చదువుకుంటోంది. సత్య ( రమ్య కృష్ణ ) అదే కళాశాలలో జూనియర్ పిడి (ఫిజికల్ డైరెక్టర్) గా పనిచేస్తోంది. సూర్యం, సురేఖలు తరచూ గొడవలు పడుతూంటారు. కొన్నాళ్ళకు, వాళ్ళు ప్రేమలో పడతారు. సత్య కూడా సూర్యాన్ని ప్రేమిస్తుంది.

వారు కళాశాల తరపున పర్యటనలో 'ఖాజురాహో'ను సందర్శించినప్పుడు, సూర్యం తనపై అత్యాచారం చేయడానికి ప్రయత్నించాడని సత్య చెబుతుంది. కొన్ని సన్నివేశాల తరువాత, సుదర్శనరావు సూర్యాన్ని అపఖ్యాతిపాలు చేయడానికి సత్యను తన కళాశాలలో చేర్చుకున్నాడని, తద్వారా అతని కుమార్తె సురేఖ సూర్యాన్ని ద్వేషించేలా చెయ్యాలనీ తెలుస్తుంది. సత్య ఒక కుట్రదారు ( గిరి బాబు ) కుమార్తె అని కూడా తరువాత తెలుసుస్తుంది. అనారోగ్యంతో ఉన్న తన తండ్రిని కాపాడుకోటానికి ఆమె సూర్యంపై కుట్ర చెయ్యాల్సి వస్తుంది. సూర్యం, సురేఖల వివాహం కోసం సుదర్శనరావు అంగీకరిస్తాడు. కానీ భర్త సజీవంగా ఉన్నప్పటికీ సూర్యం తల్లి వితంతువుగా ఎందుకు జీవిస్తోందో తెలుసుకోవా లనుకుంటాడు. తన తండ్రి బతికే ఉన్నాడని అప్పటివరకూ తెలియకపోవడంతో ఈ ప్రశ్నతో అతడు నిర్ఘాంతపోతాడు.

తరువాత, రాజాగారే తన తండ్రి అని సూర్యం తెలుసుకుంటాడు. సూర్యం తల్లి రాజాగారి ఇంట్లో పనిమనిషిగా పనిచేసేది. రాజాగారు ఒక దొంగను హత్య చేసినప్పుడు, ఆమె ఆ నేరాన్ని తనపై వేసుకుని జైలుకు వెళ్ళడానికి సిద్ధమవుతుంది. తన పనిమనిషి చేసిన త్యాగానికి చలించిన రాజాగారు ఆమెను పెళ్ళి చేసుకుంటాడు. రాజాగారి బావమరిది సుదర్శన రావు కుతంత్రాలు పన్ని ఆమెను ఇంటి నుండి బయటకు నెట్టేలా చేస్తాడు. ఆమె ఇంటినుండి బయటకు వెళ్ళి తన బిడ్డ సూర్యాన్ని పెంచుతుంది. ఈ ఫ్లాష్‌బ్యాక్ తెలుసుకున్న తరువాత సూర్యం, తన తండ్రి వద్దకు వెళ్లి తన గౌరవాన్ని పొందాలని తద్వారా ఇంటిని సరిచేయాలనీ నిర్ణయించుకుంటాడు.
నటవర్గం

*నందమూరి బాలకృష్ణ కృష్ణంరాజు
*రమ్యకృష్ణ
*సాక్షి శివానంద్
*బ్రహ్మానందం
సాంకేతికవర్గం

* కళ: రాజు
* నృత్యాలు: డికెఎస్ బాబు, తరుణ్, కాలా
* పోరాటాలు: విజయ్
* కథ - సంభాషణలు: పరుచూరి సోదరులు
* సాహిత్యం: సిరివెన్నెల Sitarama శాస్త్రి, Bhuvanachandra, సుద్దాల అశోక్ తేజ, Mallemala, Ghantadi కృష్ణ
* నేపథ్య గానం: ఎస్పీ బాలు, చిత్ర, హరిహరన్, ఉడిట్ నారాయణ్, సుజాత, రాము
* సంగీతం: కోటి
* కూర్పు: కె.వి.కృష్ణారెడ్డి
* ఛాయాగ్రహణం: వి.ఎస్.ఆర్ స్వామి
* ప్రెజెంటర్: టి. సుబ్బరామిరెడ్డి
* నిర్మాత: ఎంఎస్ రెడ్డి
* చిత్రానువాదం - దర్శకుడు: శరత్
* బ్యానర్: గాయత్రి ఫిల్మ్స్
* విడుదల తేదీ: 2000 జనవరి 14
పాటలు

కోటి సంగీతం సమకూర్చిన పాటలను సుప్రీం మ్యూజిక్ కంపెనీ విడుదల చేసింది.
మూలాలు


వర్గం:బ్రహ్మానందం నటించిన సినిమాలు
వర్గం:సాక్షి శివానంద్ నటించిన సినిమాలు
వనజ గిరిజ

వనజ గిరిజ 1976 ఏప్రిల్ 22న విడుదలయిన తెలుగు చిత్రం. శ్రీ వనజ మూవీస్ పతాకంపై ఇ.కుప్పుస్వామి నిర్మించిన ఈ సినిమాకు గౌతం దర్శకత్వం వహించాడు. ఈ సినిమాకు టి.చలపతిరావు సంగీతాన్ని సమకూర్చాడు.
తారాగణం

* రామకృష్ణ
* జూలూరి జమున
* చంద్రమోహన్
* భవానీ
* కైకాల సత్యనారాయణ
* కృష్ణకుమారి
* విజయలలిత
* రమాప్రభ
* పద్మనాభం
సాంకేతిక వర్గం

* దర్శకుడు: గౌతమ్
* సంగీతం: తాతినేని చలపతిరావు
* గీత రచయితలు: కొసరాజు రాఘవయ్య చౌదరి, సింగిరెడ్డి నారాయణరెడ్డి, దాశరథి కృష్ణమాచార్య,
* నేపథ్య గానం: శిష్ట్లా జానకి, పులపాక సుశీల, శ్రీపతి పండితారాద్యుల బాలసుబ్రహ్మణ్యం,రమేష్, శరావతి,మాధవపెద్ది సత్యం
* నిర్మాత: ఇ.కుప్పుస్వామీ
* నిర్మాణ సంస్థ: శ్రీ వనజ మూవీస్
* విడుదల:22:04:1976.
పాటలు

# జేజేజేజే సీతారాం చాంగ్ భళారే సాదూరాం - రమేష్ , పి.సుశీల బృందం - రచన: కొసరాజు
# అందగాడా సందెవేళ ఏఊరు వెళతావురా - ఎస్.జానకి - రచన: సినారె
# కంటిలో ఎరుపు పెదవిపై పిలుపు వంటిలో విరుపు - ఎస్.పి.బాలసుబ్రహ్మణ్యం - రచన: దాశరథి
# నువ్వెందుకు పుట్టినావురా కన్నతండ్రి - మాధవపెద్ది, శరావతి - రచన: అప్పలాచార్య
# నేనున్నాను నీకోసమే దాచుకున్నాను అందాలు - ఎస్.జానకి - రచన: సినారె
మూలాలు
బయటిలింకులు

* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాదు - (చల్లా సుబ్బారాయుడు సంకలనం ఆధారంగా)

వర్గం:టి.చలపతిరావు సంగీతం అందించిన సినిమాలు
వందేమాతరం (1985 సినిమా)

వందేమాతరం 1985 లో టి. కృష్ణ దర్శకత్వంలో వచ్చిన సినిమా. ఇందులో రాజశేఖర్, విజయశాంతి, రాజేంద్ర ప్రసాద్ ముఖ్యపాత్రల్లో నటించారు. ఈ సినిమా లో టైటిల్ సాంగ్ పాడిన తర్వాత శ్రీనివాస్ ఈ సినిమా పేరుతో వందేమాతరం శ్రీనివాస్ గా మారాడు.

1985 వసంవత్సరానికి గాను ఆంధ్ర ప్రదేశ్ రాష్ట్ర ప్రభుత్వం ఉత్తమ తృతీయ చిత్రంగా ఎంపిక చేసి కాంస్య నంది అవార్డు ప్రకటించింది.
కథ

అభ్యుదయ భావాలు కలిగిన ఒక యువ ఉపాధ్యాయుడు ఒక చిన్న పల్లెటూరికి వచ్చి అక్కడ బడి తెరిచి పిల్లల్ని విద్యావంతుల్ని చేయాలనుకుంటాడు.అదే ఊర్లో రెండు ముఠాల నాయకులు తమ స్వార్థం కోసం ఈ ప్రయత్నానికి అడ్డు పడుతుంటారు.
తారాగణం

* రాజశేఖర్
* విజయశాంతి
* రాజేంద్ర ప్రసాద్
* కోట శ్రీనివాసరావు
* సుత్తి వీరభద్రరావు
* సుత్తి వేలు
* పి.ఎల్.నారాయణ
* సాక్షి రంగారావు
* నర్రా వెంకటేశ్వర రావు
* పి.సాయికుమార్
* బెనర్జీ
* రామరాజు
* భీమేశ్వరరావు
* చిట్టిబాబు
* రమణారెడ్డి
* ముత్యాల సుబ్బయ్య
* పుష్పకుమారి
* డబ్బింగ్ జానకి
* లక్ష్మీ ప్రియ
* షహీద్
* బిందు మాధవి
* దేవి
* వాణి
* నిర్మలమ్మ
* జయమాలిని
* అనురాధ
పాటలు

* ఆకాశమా, నీవెక్కడ, అవనిపైనున్న నేనెక్కడ?
* వందేమాతరం, వందేమాతరం, వందేమాతరగీతం వరుస మారుతున్నది
మూలాలు

వర్గం:విప్లవ సినిమాలు
వర్గం:కోట శ్రీనివాసరావు నటించిన సినిమాలు
వర్గం:రాజేంద్ర ప్రసాద్ నటించిన సినిమాలు
వన్స్ మోర్

వన్స్ మోర్ 1996 జూలై 25న విడుదలైన తెలుగు సినిమా. రినీతా క్రియేషన్స్ పతాకం క్రింద బెనర్జీ నిర్మించిన ఈ సినిమాకు కె.శివనాగేశ్వరరావు దర్శకత్వం వహించాడు. శ్రీకాంత్, ఇంద్రజ లు ప్రధాన తారాగణంగా నటించిన ఈ సినిమాకు శ్రీ (శ్రీనివాస చక్రవర్తి) సంగీతాన్నందించాడు.
తారాగణం

* శ్రీకాంత్
* ఇంద్రజ
* చిన్న
* ఆలీ
* కోట శ్రీనివాసరావు
* బాబూమోహన్
* గిరిబాబు
* తనికెళ్ల భరణి
* ఎ.వి.యస్
* రాజా
* ధర్మవరపు సుబ్రహ్మణ్యం
* గుండు హనుమంతరావు
* రాజేశ్వరి
* పద్మ
* స్వాతి
* శివపార్వతి
* బేబీ నీహారిక
* బేబీ సృజన
పాటలు

* ఘల్లు ఘల్లు గజ్జ
* ఒహోహో అంతా చూసా
* ఏక్ దో తీన్
* ఇంద్రజాలం చేస్తా
మూలాలు
బాహ్య లంకెలు

*
వారాలబ్బాయి

వారాలబ్బాయి 1981 డిసెంబరు 5న విడుదలైన తెలుగు సినిమా. జయభేరి ఆర్ట్ మూవీస్ పతాకం కింద మాగంటి వెంకటేశ్వరరావు నిర్మించిన ఈ సినిమాకు రాజాచంద్ర దర్శకత్వం వహించాడు. మురళీ మోహన్, మాధవి, జానకి ప్రధాన తారాగణంగా నటించిన ఈ సినిమాకు చక్రవర్తి సంగీతాన్నందించాడు. ఈ చిత్రం మురళీమోహన్ నూరవ సినిమా. తన చెల్లెలికి అన్యాయం చేసిన వాళ్ళ ఊరికి వెళ్ళ, వాళ్ళ ఇంట్లోనే వారాలబ్బాయిగా చేరి, వాళ్ళకు తల్లో నాలుకలా తయారై, తన చెల్లెలి కాపురాన్ని చక్కదిద్దుకోవడం ఈ చిత్ర కథాంశం.
తారాగణం

* మురళీ మోహన్
* మాధవి
* సుమిత్ర
* షావుకారు జానకి
* గిరిబాబు
* ప్రభాకరరెడ్డి
* సత్యనారాయణ
* ప్రసాద్ బాబు
* మాగంటి వెంకటేశ్వరరావు
నిర్మాణం

మురళీ మోహన్ స్వంత నిర్మాణ సంస్థయైన జయభేరి పిక్చర్స్ నిర్మించిన మొదటి సినిమా ఇది. నిజానికి జయభేరి పిక్చర్స్ ను మొదటగా నటుడు గిరిబాబు ప్రారంభించాడు. అయితే మురళీమోహన్ అభ్యర్థన మేరకు ఆయనకు ఇచ్చేశాడు. ఈ పేరు మురళీమోహన్ కు బాగా కలిసి వచ్చింది. దర్శకుడు రాజాచంద్ర దాసరి నారాయణరావు శిష్యుడు.
సాంకేతిక సహకారం

* కథ : వసుంధర
* పాటలు : జాలాది
* నేపధ్యగానం: సుశీల, బాలసుబ్రహ్మణం
* కళ: రంగారావు
* స్టిల్స్:మోహన్ జీ, జగన్ జీ
* కూర్పు: డి.రాజగోపాల్
* సంగీతం: చక్రవర్తి
* నిర్మాత: మాగంటి వెంకటేశ్వరరావు
* మాటలు, స్క్రీన్ ప్లే, దర్శకత్వం: రాజాచంద్ర
పాటల జాబితా

ఈ చిత్రానికి కె.చక్రవర్తి సంగీతదర్శకత్వం వహించాడు. పాటలన్నీ జాలాది రాశాడు.
# అర్ధరేతిరి వచ్చాడంట ఆకలేసి ఉన్నదంటా, రచన: జాలాది రాజారావు, గానం: ఎస్ పి బాలసుబ్రహ్మణ్యం, పి సుశీల
# కాకమ్మ కాకి కలవాళ్ళ కాకి లోకాన ఏకాకి, రచన: జాలాది, గానం: ఎస్ పి బాలసుబ్రహ్మణ్యం
# తాంబూలం వేశాడే మేనమామ వాడు, రచన: జాలాది, గానం: ఎస్ పి బాలసుబ్రహ్మణ్యం
# లటుకు చిటుకు లంక తోటలో అటుకు ఇటుకు, రచన: జాలాది, గానం: ఎస్ పి బాలసుబ్రహ్మణ్యం, పులపాక సుశీల.
మూలాలు

వర్గం:మాధవి నటించిన సినిమాలు
వర్గం:మురళీమోహన్ నటించిన సినిమాలు
తరం మారింది

తరం మారింది 1977లో విడుదలయిన తెలుగు సినిమా. విశ్వభారతి ఆర్ట్స్ బ్యానర్ పై జి.రాధాకృష్ణమూర్తి నిర్మించిన ఈ సినిమాకు సింగీతం శ్రీనివాసరావు దర్శకత్వం వహించాడు. శ్రీథర్, జి.ఎస్.ఆర్ మూర్తి, దాశరథి ప్రధాన తారాగణంగా రూపొందిన ఈ చిత్రానికి జి.కె.వెంకటేష్ సంగీతాన్నందించాడు.

తెలుగులో కొద్దిపాటిగా వచ్చిన సమాంతర చిత్రాలలో (Parallel Movies)ఒకటి. ఒక మారుమూల గ్రామంలో వెనుకబడిన వర్గానికి చెందిన ఒక యువతి వయసుపైబడ్డ ఒక త్రాగుబోతును పెళ్ళిచేసుకోవలసి వచ్చింది. అందువలన ఉత్పన్నమైన సంఘర్షణే ఈ చిత్రానికి ఇతివృత్తం.

సామాజిక న్యాయపోరాటానికి ప్రతీకగా వచ్చిన ఈ చిత్రం విమర్శకుల మన్ననలు పొందటమే గాక మంచి ప్రజాదరణ కూడా సాధించింది. ఆ సంవత్సరం ఉత్తమ చిత్రంగా నంది బహుమతి గెలుచుకుంది.
తారాగణం

* శ్రీధర్
* జి.ఎస్.ఆర్.మూర్తి
* దాశరథి
* ప్రసాదరావు
* జి. సత్యనారాయణ
* ఎం. పంచనాదం
* లక్ష్మీకాంత్
* ప్రదీప్
* పల్లవి
* చెన్నాగా శోభా
* రాజకుమారి
* సీతలత
* సత్యవతి
* సుధ
* లక్ష్మణ
సాంకేతిక వర్గం

* దర్శకత్వం: సింగీతం శ్రీనివాస రావు
* రన్‌టైమ్: 143 నిమిషాలు
* స్టూడియో: విశ్వ భారతి మూవీస్
* నిర్మాత: జి. రాధాకృష్ణ మూర్తి;
* రచయిత: సింగీతం శ్రీనివాస రావు, మాడిరెడ్డి సులోచన, సి.ఎస్.రావు;
* ఛాయాగ్రాహకుడు: బాలు మహేంద్ర;
* స్వరకర్త: జి.కె. వెంకటేష్, సలాడి భాస్కర రావు;
* గీత రచయిత: శ్రీశ్రీ, కోపల్లె శివరాం
* విడుదల తేదీ: నవంబర్ 4, 1977
పాటల జాబితా

1.ఏది సత్యం ఏది నిత్యం ఏది జీవితవాస్తవం, రచన: శ్రీరంగం శ్రీనివాసరావు, గానం.ప్రతివాది భయంకర శ్రీనివాస్

2.ఏరేళ్లా పొంగులొచ్చి నిలువెల్లా తడచివచ్చి, గానం.గేదెల ఆనంద్, శిష్ట్లా జానకి బృందం

3.సల్లగాలి వీస్తూవుంటే కళ్ళలోకి సూస్తువుంటే,
మూలాలు

. 2.ghantasala galaamrutamu kolluri bhaskarrao blog.
బాహ్య లంకెలు

*

వర్గం:సింగీతం శ్రీనివాసరావు సినిమాలు
వర్గం:నంది ఉత్తమ చిత్రాలు
వారసుడు

వారసుడు 1993 లో ఇ. వి. వి. సత్యనారాయణ దర్శకత్వంలో వచ్చిన సినిమా. ఇందులో నాగార్జున, నగ్మా, కృష్ణ ప్రధాన పాత్రలు పోషించారు. రాజ్-కోటి సంగీతాన్నందించారు. శ్రీ జయభేరి ఆర్ట్ ప్రొడక్షన్స్ పతాకంపై డి. కిషోర్ నిర్మించాడు. ఛోటా కె నాయుడు ఛాయాగ్రహణం, ఎంఎం కీరవాణి సంగీతం అందించారు. ఈ చిత్రం బాక్సాఫీస్ వద్ద సూపర్ హిట్టైంది. ఇది హిందీ చిత్రం ఫూల్ ఔర్ కాంటేకు రీమేక్. అదేమో మలయాళ చిత్రం పరంపరపై ఆధారపడింది.
కథ

వినయ్ (నాగార్జున) చదువుతున్న కళాశాల లోకి కీర్తి (నాగ్మా) కొత్త విద్యార్థిగా చేరుతుంది. వండీ (శ్రీకాంత్) కూడా అదే కాలేజీలో విద్యార్థి. అతని పాత్ర నెగటివ్ షేడ్స్ కలిగి ఉంటుంది. సినిమా మొదటి సగం ఎక్కువగా హీరో, హీరోయిన్ల ప్రేమకథ చుట్టూ తిరుగుతుంది. వినయ్‌ను విలన్ల (శ్రీకాంత్ తండ్రి, అతని స్నేహితుడు) నుండి రక్షిస్తాడు. కాని వినయ్ ధర్మ తేజను ద్వేషిస్తాడు. ధర్మ తేజ వినయ్ తండ్రి అనే విషయాన్ని వెల్లడిస్తూ విరామం వస్తుంది.

అతను స్మగ్లరని, భార్యను చంపాడనీ తన తండ్రిపై వినయ్ చేసిన ఆరోపణతో సినిమా ద్వితీయార్థం సీరియస్‌గా మారుతుంది. వినయ్, కీర్తి పెళ్ళి చేసుకుంటారు. వినయ్‌ను హత్య చేయడానికి ప్రయత్నించినప్పుడు ధర్మ తేజ వంశీని కాల్చివేస్తాడు. అయితే, వినయ్‌పై విలన్ల పగ అలాగే ఉంటుంది. ఇంతలో, వినయ్ బిడ్డను ఎవరో కిడ్నాప్ చేస్తారు. సహాయం కోసం కీర్తి, ధర్మతేజ వద్దకు వెళ్తుంది.

చిన్నారిని కిడ్నాప్ చేసినది ధర్మతేజే నని వినయ్ తెలుసుకుంటాడు. వివరణ కోరినప్పుడు, ధర్మ తేజ తన కొడుకు ప్రాణాలను కాపాడటానికి భార్యను విడిచిపెట్టిన తన గతం గురించి వివరిస్తాడు. వినయ్, ధర్మ తేజ ఇప్పుడు ఏకమౌతారు. విలన్లు దీనిపై మరింత కోపగిస్తారు. వినయ్ కొడుకును ఇప్పుడు విలన్లు కిడ్నాప్ చేసి క్లైమాక్స్‌కు దారితీస్తారు.
తారాగణం

* అక్కినేని నాగార్జున
* నగ్మా
* కృష్ణ
* తనికెళ్ళ భరణి
* శ్రీకాంత్
* బ్రహ్మానందం
* గుమ్మడి
* వినోద్ బాల
* గీత - నాగార్జున తల్లి
* తిరుపతి ప్రకాశ
* పృధ్వీరాజ్
* జీవా
* శరత్ సక్సేనా
* గౌతమ్ రాజ్
* హేమ
* కోట శ్రీనివాసరావు
* బాబూ మోహన్
* గీతా
* ఎం.బాలయ్య
* విశ్వమోహన్
* రవితేజ
* శ్రీధర్
* నర్సింగ్ యాదవ్
* మాస్టర్ బాలాదిత్య.
పాటలు
మూలాలు


వర్గం:అక్కినేని నాగార్జున సినిమాలు